16/03/2017 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva da modificación puntual do Plan xeral de ordenación municipal (PXOM) no ámbito do equipamento deportivo ZD-7 en Agra dos Campos-Aríns

A Consellería de Medio Ambiente o Ordenación do Territorio, mediante orde do 24 de agosto de 2016 outorgou a aprobación definitiva da Modificación puntual do Plan xeral de ordenación municipal (PXOM) no ámbito do equipamento deportivo ZD-7 en Agra dos Campos-Aríns. A precitada orde de aprobación definitiva publicouse no Diario Oficial de Galicia o día 7 de outubro de 2016. De conformidade co disposto nos artigos 88 da Lei 2/2016, do 10 de febreiro, do solo de Galicia (LSG) e 208 e seguintes do Decreto 143/2016, do 22 de setembro, polo que se aproba o Regulamento da citada Lei 2/2016, a Modificación puntual de referencia figura inscrita no Rexistro de Planeamento Urbanístico de Galicia, no Libro I, Tomo I, folla rexistral 26, co número RPG/00025/2017. A modificación definitivamente aprobada supón os seguintes cambios na ordenación do PXOM: – Suprímese a previsión da zona deportiva extensiva do sistema xeral de equipamentos públicos da cidade (ZD-7). – Cualificar a totalidade do ámbito como solo rústico de especial protección agropecuaria (ord.16). En cumprimento do esixido polos artigos 82 da LSG e 70 da Lei de bases do réxime local, procédese a publicar deseguido o resultado da Modificación definitivamente aprobada.4. DETERMINACIÓNS DA MODIFICACIÓN PUNTUAL. Como consecuencia do explicado no apartado anterior, modifícanse no Plan xeral vixente os documentos que se enumeran a continuación: â PLANOS Modifícanse os planos O25, N26 e O26 do tomo III do PXOM. Respecto do tomo IV (xestión), non resulta necesario facer ningún cambio xa que por erro non foi incluído o equipamento no documento de aprobación definitiva. Os planos modificados son os que se achegan a esta memoria. â NORMATIVA Modifícase o artigo 136 do PXOM (tomo II), no senso de suprimir o parágrafo relativo ao sistema xeral ZD-7. â ESTRATEXIA DE ACTUACIÓN. ESTUDO ECONÓMICO FINANCEIRO Elimínase a mención ao equipamento ZD-7 nos apartados seguintes: 1. Estratexias de actuación 1.1. Criterios de actuación, apartado 2, último parágrafo 1.2. Relación do conxunto de actuación, cadro 3 1.3. Actuacións preferentes, cadro 13 2. Avaliación económica do plan 2.3. Custo de actuacións de sistema xeral, cadro 23 2.8. Avaliación económica das actuacións preferentes, cadro 33 3. Estudo económico financeiro 3.2.1. Sistemas xerais, sistema xeral de equipamento comunitario. â MEMORIA No que atinxe á memoria xustificativa do PXOM, as mencións á implantación dun equipamento deportivo na zona de Aríns (reserva ZD-7), deben entenderse no contexto normativo producido por esta modificación, no que se substitúe a súa específica e concreta reserva como sistema xeral de equipamento, a obter por expropiación, pola posibilidade de que dito equipamento poda ser activado, no seu caso, e de darse as circunstancias previstas na lei, a través da tramitación dun Plan especial de infraestruturas e dotacións, tal e como prevén os artigos 32.2 a) e 33.2. g) –segundo parágrafo– en relación co 37.2 da Lei 9/2002 vixente. Santiago de Compostela, 2 de marzo de 2017. O concelleiro delegado de Espazos Cidadáns, Dereito á Vivenda e Mobilidade (Decreto do 16 de xuño de 2015) Asdo.: Jorge Duarte Vázquez